[αρχοντ]ος [γλαυ]κου [του ξενωνος μ]ηνος βουκατιου βο[υλευοντω]ν ταν πρωταν εξα[μηνον πολ]ιτα του ασανδρου [κλεωνος το]υ δαμοσθενεος [γραμματευ]οντος δε κλεο[μαντιος τ]ου ηρυος επι τοισ[δ]ε [απεδοτ]ο φιλω ποσειδωνιου [συνε]υδοκεοντος και του αν[δρ]ος αυτας νικοστρατου τω[ι] απολλωνι τωι πυθιωι σωμα ανδρειον ωι ονομα σωπατρος το γενος εγγενη τιμας αργυριου μναν πεντε και ταν τιμα[ν] εχει πασαν καθως επιστευσε σωπατρος τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιεων ο κα θελη κα[ι] αποτρεσων οις κα θελη. βεβαιω[τ]ηρ κατα τον νομ[ο]ν τας πολι[ος πατρων] ιατ[αδα. ε]ι δε τις [απτοιτ]ο σωπατρου επι [καταδουλισμωι] βεβαιον παρεχοντων τωι θε[ωι] ταν ωναν α τε αποδομενα φι[λω] και ο βεβαιωτηρ πατρων. ει δε [μη] παρεχοιν βεβαιον τωι θεωι ταν [ω]ναν πρακτιμοι εοντων κατα το[ν] νομον τας πολιος ομοιως δε κα[ι] οι παρατυγχανοντες κυριοι εοντων συλεοντες σωπατρον ως ελε[υθ]ερον εοντα αζαμιοι εοντες οι συ[λ]εοντες και ανυποδικοι πασας δι[κ]ας και ζαμιας. παραμεινατω δε σω[π]ατρος παρα φιλω και νικοστρα[τ]ον αχρι ου κα ζωωντι φιλω κα[ι] [νι]κοστρατος ποιων το ποτιτασσ[ομενον υπ]ο [φι]λους και νικοστρατο[υ]. [ει δε] μη πο[ιεοι] η μη πα[ρα]μενοι κα[θως ε]παν[ω γ]ε[γραπται εξουσιαν] [εχετ]ω φιλω [και νικο]στρατος και [αλλος] υπερ αυ[τ]ους ον κα κελευση [φιλω και] νικοστρατος επιτιμαν τρο[πωι ωι κ]α αυτοι θελωντι αζαμιοις [οντοι]ς και ανυποδικοις πασας δι[κας και] ζαμιας. επει δε κα τι παθων[τι] ανθρωπινον φιλω η νικοστρατος [π]οιησατω τα ποτι γαν νομιζομε[να] παντα σωπατρος και λαβετω [τα] υπαρχοντα τα φιλους και νι[κο]στρατου παντα. μαρτυροι οι [ιερ]εις του απολλωνος αρχων α[θα]μβος και οι αρχοντες πολιτας [κλ]εων κλεομαντις και ιδιωται τε[ιμο]κλης θρασεα σωσιπατρος αια[κι]δα ορθαιος κλεανδρου αριστω[ν] [ηρ]υος ξενοδοκος ευκλειδα τε[ισω]ν θευχαριος αβρομαχος ε[υαγορα] τιμοκριτος ευκλειδα πο[λ]υτι[μιδ]ας.
Phokis — Delphi — ca. 129 BC — SGDI 2337A
 ca. 129 BC 